L'hongaro ye una luenga aglutinant (como o basco), o que significa que as funcions gramaticals s'expresan por quantos sufixos adhibitos a la radiz d'as palabras. Altra caracteristica de l'hongaro ye que a vocal d'a desinencia ha de concordar con o grado de ubertura d'as vocals d'a palabra, un fenomeno dito armonia vocalica. Por eixemplo: magyar ('hongaro') y magyarok ('hongaros'), aragóniai ('aragonés') y aragóniaiaknak ('ta los aragoneses'), német ('alemán') y németek ('alemans').